༄༅།།བོད་ཀྱི་རྒྱལ་དར་འདི་བཞིན།མི་ལོ་སྟོང་ཕྲག་བརྒལ་བའི་རྒྱལ་རབས་ལོ་རྒྱུས་ཁུངས་དག་ཅིག་ཡིན་ཏེ།དེ་ཡང་བོད་རྒྱལ་ལོ་བརྒྱད་བརྒྱ་ཉི་ཤུའི་ནང་ངམ།ཡེ་ཤུའི་འདས་ལོ་བརྒྱ་ཕྲག་བདུན་པའི་ནང་བོད་ཀྱི་རྒྱལ་པོ་སྲོང་བཙན་སྒམ་པོའི་སྐུ་དུས་སུ།བོད་རྒྱལ་ཁབ་ཆེན་པའི་ནང་གསེས་ས་ཡུལ་རྒྱ་ཆེ་ཞིག་རྒོད་ཀྱི་སྟོང་སྡེ་དང་།གཡུང་གི་མི་སྡེ་ཞེས་པའི་ཡུལ་ཚོ་ཁག་ཏུ་དབྱེ་བགོས་མཛད།སྡེ་ཁག་དེ་དག་ནས་དམག་གི་དཔུང་ཚོ་ཆེན་པོ་འབུམ་ཕྲག་ཉི་ཤུ་རྩ་བརྒྱད་དང་།ཁྲི་དྲུག་ཙམ་བསྡུས་ཏེ་བོད་ཀྱི་མཐའ་མཚམས་ཁག་ཏུ་མངགས།བོད་རྒྱལ་ཁབ་ཀྱི་མངའ་རིས་ཡོངས་རྫོགས་བདེ་བར་བསྲུངས།བོད་ཀྱི་ཁྱིམ་མཚེས་རྒྱ་ནག་གི་རྒྱལ་སའང་བོད་དམག་གིས་དབང་བ་སོགས་སྔ་རབས་བོད་མིའི་སྙིང་སྟོབས་དཔའ་མཛངས་ཀྱི་ལོ་རྒྱུས་ནི།དུས་ད་ལྟའི་བར་ཡང་འཛམ་གླིང་འདིའི་ནང་ཁྱབ་གདལ་དུ་ཡོད་པ་ལྟར།